Anexa nr. 3

la Regulamentul cu privire la Registrul de stat al alegătorilor,

aprobat prin hotărîrea Comisiei Electorale Centrale

nr.2974 din 19 noiembrie 2014

*Model*

**DECLARAŢIE DE CONFIDENŢIALITATE**

a registratorului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data, luna, anul)

Prin prezenta, confirm faptul că în baza Dispoziţiei nr.\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_ am fost împuternicit/ă pentru a exercita atribuţiile de registrator al Registrului de stat al alegătorilor avînd sarcina de a prelucra automatizat datele alegătorilor din localitatea

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*Declar* că am luat cunoştinţă de prevederile Legii nr. 133 din 8 iulie 2011 privind protecţia datelor cu caracter personal şi Hotărîrea Guvernului nr. 1123 din 14 decembrie 2010 privind aprobarea cerinţelor faţă de asigurarea securităţii datelor cu caracter personal la prelucrarea acestora în cadrul sistemelor informaţionale de date cu caracter personal şi cunosc înţelesul termenilor şi dispoziţiilor următoare:

1. Date cu caracter personal reprezintă orice informaţie referitoare la o persoană fizică identificată sau identificabilă;

2. Prelucrarea datelor cu caracter personal înseamnă orice operațiune sau serie de operațiuni care se efectuează asupra datelor, prin mijloace automate sau neautomate, cum ar fi colectarea, înregistrarea, organizarea, stocarea, adaptarea sau modificarea, extragerea, consultarea, utilizarea, dezvăluirea prin transmitere, diseminare sau în orice alt mod, alăturarea ori combinarea, blocarea, ștergerea sau distrugerea;

3. Datele trebuie să fie prelucrate doar în scopul prestabilit de Comisia Electorală Centrală, în mod corect, acestea să fie exacte, adecvate, pertinente şi neexcesive şi conform prevederilor legii;

4. În calitate de registrator sînt obligat(ă) să asigur confidenţialitatea datelor şi să nu le dezvălui terţilor, să nu extrag datele şi să nu efectuez copii de pe acestea în alt scop, decît cel prestabilit;

5. La prelucrarea datelor cu caracter personal sînt obligat(ă) să întreprind măsuri necesare pentru protecţia datelor cu caracter personal împotriva accesului neautorizat la acestea, distrugerii, modificării, blocării, copierii, răspîndirii, precum şi împotriva altor acţiuni ilicite.

*Mă angajez* ca după primirea autorizării de către Comisia Electorală Centrală să respect întocmai normele legale, să păstrez în deplină confidenţialitate informaţiile pe care le voi primi şi prelucra, să nu le utilizez decît în scopul prestabilit şi să nu divulg aceste informaţii unei terţe persoane, inclusiv după încetarea activităţii de registrator.

*Sînt conştient(ă)* că în cazul în care voi încălca prezenta declaraţie şi prevederile legislaţiei cu privire la protecţia datelor cu caracter personal, voi purta răspunderea prevăzută de art. 741 ”Prelucrarea datelor cu caracter personal cu încălcarea legislaţiei privind protecţia datelor cu caracter personal” din Codul contravenţional al Republicii Moldova.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(semnătura)*